
DĖL TARPTAUTINIO VIEŠOJO PIRKIMO „MOKYKLINIAI BALDAI IR JŲ MONTAVIMAS „ŠALTINIO“ PROGIMNAZIJAI (TŪM)“, VYKDOMO ATVIRO KONKURSO BŪDU, PIRKIMO SĄLYGŲ PAAIŠKINIMO

               	         
                  
              


[bookmark: _Hlk130895886]Viešųjų pirkimų komisija, atsakydama į pirkimo dalyvio prašymą patikslinti tarptautinio viešojo pirkimo „Mokykliniai baldai ir jų montavimas „Šaltinio“ progimnazijai (TŪM)“, vykdomo atviro konkurso būdu (toliau – Pirkimas), sąlygas, paaiškina:

Klausimas. „Pirkimo techninėje specifikacijoje reikalaujama mokinio darbo stalams sertifikatai: EN 1729-1; EN 1729-2. Pagal viešai prieinamą duomenų bazę (www.furnitest.com) tiekėjų kurie turi sertifikatus yra randamas tik vienas tiekėjas. Tai galimai pažeidžia CVP IS pirkimų nuostatus.“
Atsakymas. Informuojame, kad siekiant pasirengti Pirkimui buvo atliktas rinkos tyrimas – kokybinės ir kiekybinės informacijos apie prekių pasiūlą, tiekėjus, jų tiekiamas prekes ir kainas rinkimas, analizė ir apibendrintų išvadų rengimas, skirtas sprendimams, susijusiems su Pirkimu, priimti (rinkos tyrimo metu buvo apklausti 3 tiekėjai). Perkančioji organizacija, išanalizavusi ankščiau vykdytus panašius (analogiškus) pirkimus, kuriuose pasiūlymus pateikė daugiau negu 3 tiekėjai, įsitikino, kad Lietuvoje yra įstaigų, kurios sertifikuoja prekes, pirkimuose dalyvaujantys tiekėjai naudojasi savo sertifikavimo įmonėmis, tokius sertifikatus turi daugiau nei 3 gamintojai, todėl Pirkimo sąlygos, tame tarpe techninė specifikacija, užtikrina konkurenciją ir nediskriminuoja tiekėjų.
Taip pat pažymime, kad Pirkimo sąlygose nurodyta: „jeigu techninėje specifikacijoje nurodyti konkretūs standartai ir (ar) sertifikatai, ir (ar) konkretūs modeliai, ir (ar) konkretus prekių ženklas, ir (ar) patentas, ir (ar) tipai, ir (ar) konkreti gamyba ir pan. yra suprantami su žodžiais „arba lygiavertis“. Tiekėjas, vadovaudamasis Lietuvos Respublikos viešųjų pirkimų įstatymo 37 straipsnio 4 dalies 2 punktu, gali siūlyti lygiaverčius (lygiavertiškumą privalo įrodyti tiekėjas).“

Patikslinta informacija paskelbta CVP IS sistemoje.

Viešųjų pirkimų skyriaus vedėja						Jolanta Valužienė

